als_Latn dik_Latn sag_Latn
Policia në Mitrovicë ka arrestuar dhjetë persona pasi kanë sulmuar autobusët me tifozë nga Prishtina. Kjo ka ndodhur pas ndeshjes së basketbollit sonte në Mitrovicë, ku si pasojë katër pjesëtarë të Policisë së Kosovës kanë marrë dëmtime në trup gjatë tentimit të qetësimit të situatës. Zëdhënësi i policisë së Mitrovicës, Avni Zahiti, në një prononcim për Klan Kosova konfirmoi që kjo përleshje ka ndodhur si pasojë e disa qytetarëve të cilët kanë hedhur objekte të forta në drejtim të autobusëve të cilët po transportonin tifozët nga Prishtina. Ky incident ka ndodhur pasi tifozët ndoqën ndeshjen e basketbollit në mes Trepçës dhe Sigal Prishtinës, e cila u realizua në kuadër të gjysmëfinales së Kupër së Kosovës. Sigal Prishtina kryesoi në këtë garë ndërsa finalja pritet të zhvillohet të dielën në qytetin e Mitrovicës.
als_Latn